নুক্লাভি
নুক্লাভি একটি পৌরাণিক সমুদ্রের জীব যাকে ভুমিতে দেখা যায় ঘোড়ার মত দানব হিসেবে। লেখক ও লোককাহিনীবিদ আরনেস্ট মারভিক একে নরওয়েজিয়ান নক্ক, শেটল্যান্ডএর নাগল এবং কেলপি এর অনুরূপ মনে করেন। একটি অনন্য এবং একাকি জীব যার মধ্যে প্রচণ্ড খারাপ শক্তি বিরাজ করে, এর খারাপ আচরণ পুরো দ্বীপের ঘটনাকে প্রভাবিত করে। দ্বীপবাসীরা এই জীবের কারনে ভয়ংকর ভীত ছিল এবং তারা সাথে সাথে প্রার্থনা ব্যতীত এর নাম নিত না। একে প্রায়ই তীরের কাছাকাছি পাওয়া যেত তবে বৃষ্টি হলে কখনো তীরে উঠতোনা।
প্রজননবাদ
প্রজননবাদ () হল একটি মতবাদ যা মানব জাতির বংশবিস্তারকে সক্রিয়ভাবে সমর্থন করে। মূল ইংরেজি পরিভাষা ন্যাটালিজম শব্দটি এসেছে লাতিন বিশেষণ বার্থ ও নাটালিস থেকে। প্রজননবাদে শিশু-লালনপালন এবং পিতৃত্ব-মাতৃত্বকে সামাজিকতার জন্য পছন্দনীয় এবং মানব জাতির ক্রমবৃদ্ধির নিশ্চয়তা হিসেবে সমর্থন করে। রাষ্ট্রীয় নীতিমালায় প্রজননবাদ জনগণকে আর্থিক ও সামাজিক প্রণোদনা সৃষ্টিতে উৎসাহিত করে, যেমন কর প্রণোদনা যা সন্তান গ্রহণ ও ভরণপোষণের নিমিত্তে প্রদান করা হয়। অনেক সময় প্রজননবাদে কট্টরপন্থীদের পদক্ষেপের কারণে গর্ভপাত ও জন্ম-নিয়ন্ত্রণের সুযোগ সীমিতকরণকে উৎসাহিত করা হয়।